Struven ketju

Struven ketju on 1800-luvun alkupuolella rakennettu kolmiomittausketju Pohjoisen jäämeren ja Mustanmeren välillä. Sen tarkoituksena oli selvittää yhden pituuspiirin pituus mahdollisimman pitkältä matkalta ja mahdollisimman pohjoisessa. Tuon tiedon avulla voitiin entistä luotettavammin laskea maapallon tarkka muoto ja koko. Nimensä hanke sai ideoijansa ja päätoimeenpanijansa F. G. W. Struven mukaan. Ketju toteutettiin pääosin silloisen Venäjän alueella; vain pohjoisin osa sijoittui Ruotsi-Norjan alueelle. Nykyisin ketju kulkee kymmenen eri valtion kautta. Hanke tunnetaan myös nimellä Venäläis-skandinaavinen astemittaus. Sen tuloksilla oli myöhemmin suuri merkitys itsenäisen Suomen oman geodeettisen runkoverkon ja karttatuotannon perustana. 

Ketju on yksi Unescon maailmanperintökohteista. Suomen Museovirasto on luokitellut Struven ketjun Suomen valtakunnallisesti merkittäviin rakennettuihin kulttuuriympäristöihin.

Luonnehdinta ja historia
Struven kolmioketju  muodostui 258 peruskolmiosta ja 265 peruspisteestä. Perustettaessa se kulki silloisten Venäjän ja Ruotsin halki. Nykyisten Norjan, Ruotsin, Suomen, Venäjän, Viron, Latvian, Liettuan, Valko-Venäjän, Moldovan ja Ukrainan alueella. Mittaukset kestivät 40 vuotta ja ne saatiin päätökseen vuonna 1855. Peruspisteistä 34 parhaiten säilynyttä ja kulttuurihistoriallisesti arvokkainta on valittu suojeltaviksi Unescon maailmanperintöluetteloon.

Struve oli baltiansaksalainen matemaatikko ja tähtitieteen professori. Hän suunnitteli kolmiomittausketjun maapallon koon ja muodon selvittämiseksi ranskalaista Pierre Louis Moreau de Maupertuis’ta tarkemmin. Maupertuis oli osoittanut 1730-luvulla muun muassa Tornionjokilaaksossa tekemiensä mittausten avulla, että maapallo on navoiltaan litistynyt.

Struven ketju Suomessa

Suomen osuus
Struven ketjun Suomen suuriruhtinaskunnan -osuus alkoi Suursaarelta Suomenlahdelta ja päättyi Tornioon. Mittaukset tällä osuudella toimitettiin lähes kokonaan suomalaisin voimin. Vuonna 1819 Struve oli ollut yhteydessä Turun observatorion päällikköön H. J. Walbeckiin, joka lähti hankkeeseen mukaan. Hän teki tiedustelumatkoja Etelä-Suomen eri osiin selvittääkseen kolmiopisteiksi sopivia korkeita paikkoja. Kenttätyöt alkoivat vuonna 1830. Niitä tekemään palkattiin kolme suomalaista upseeria: Alexander Rosenius, David Oberg ja Karl Melan. Aluksi he määrittivät pisteiden lopulliset paikat etelärannikolta Kajaaniin ja rakennuttivat kolmiomittaustornit ja viitat. Vuosina 1832–1835 Oberg ja Melan tekivät kulmamittauksia. Heidän siirryttyään muihin tehtäviin työtä Suomessa jatkoi Helsingin yliopiston observatorion amanuenssi Fredrik Woldstedt. Vuosina 1836–1845 Woldstedt saattoi muutaman maanmittarin avustuksella päätökseen Suomen osuuden työt.

Lapin osuus
Ketjunsa jatkamiseksi Torniosta Jäämerelle Struve sai sovittua Ruotsin ja Norjan viranomaisten kanssa yhteistyöstä siten, että Ruotsi vastasi jatkotöistä Torniosta Kautokeinoon ja Norja sieltä eteenpäin Nordkappiin. Ruotsin osuudella mittauksia johti tiedeakatemian astronomi Selander ja Norjan osuudella Oslon observatorion johtaja Hansten. Ruotsalaisten mittaukset Lapissa toteutettiin vuosina 1846–1851. Kolmioketju seurasi Tornionjoen–Muonionjoen laaksoa. Se sijoittui alkuosaltaan puoliksi Suomen puolelle ja Käsivarren Lapissa kokonaan Suomeen.

Pisteiden ylläpito
Suomen pisteet merkittiin poraamalla kallioon muutaman sentin halkaisijaltaan oleva reikä. Tiettävästi poranreikiin kiinnitettiin lyijyllä myös kuparilaatta, mutta ne ovat aikojen saatossa hävinneet kaikilta pisteiltä. Lyijy oli tuohon aikaan arvokasta materiaalia poranreikiin säilöttäväksi, joten tarinoiden mukaan lyijy päätyi paikallisten metsämiesten luodeiksi. Maanmittauslaitos: Struven ketjun historia

1880-luvulla Suomessa heräsi ajatus Struven pisteiden käyttämisestä Suomen omissa kartoitustöissä. Kun ei tiedetty, olivatko yli 50 vuotta aiemmin maastoon tehdyt merkinnät säilyneet, päätettiin selvittää asia. Vuosina 1886 ja 1888 ylioppilas (myöhemmin Suomen Teknillisen Korkeakoulun ensimmäinen maanmittauksen professori) Alfred Petrelius teki kaksi tutkimusmatkaa, joiden tarkoituksena oli löytää mahdollisimman moni Struven pisteistä. Kaikkiaan 64:stä Suomen osuudella maastoon merkitystä pisteestä hän löysi 52 ja parin muun pisteen sijainnin pystyi muutoin paikallistamaan. Löytyneet merkit suojattiin kivistä muuratulla päällysrakenteella. Vuonna 1913 Teknillisen korkeakoulun geodesian assistentti K. H. Mannermaa teki Petreliuksen esimerkkiä seuraten vastaavan tutkimusmatkan Struven ketjun Lapin pisteille. (16.1.2017 lisätyn Struven ketju Suomessa -kappaleen lähde). 

Struven ketjun perusviivat
Suomeen mitattiin kolme ketjun kymmenestä perusviivasta. Elimäen Ratulan perusviiva on 2 629 metriä pitkä ja Oulun perusviiva 2 934 metrin pituinen. Molempien perusviivojen vaakatarkkuus oli 2 millimetriä. Ylitorniolle mitattiin 2 962 metriä pitkä perusviiva Aavasaksan lähelle.

Struven ketjun kaikki pisteet Suomessa
Luettelo kaikista Suomen pisteistä. Katso myös: Fennia I/1888 ja III/1890, Suomen maanmittariyhdistyksen aikakauskirja 4/1914 ja Struve, F.G.W: Arc du méridien de 25°20' entre le Danube et la Mer Glaciale, mesuré, depuis 1816 jusqu'en 1855. I–II. Spb 1857 & 1860. Pisteitä 1–14 ja 87–90 käytettiin Elimäen ja Oulun perusviivojen mittauksissa sekä Suomen ja Ruotsin verkkojen yhteen sitomisessa. Vain osa niistä kuuluu varsinaiseen Struven ketjuun. Suursaaressa, entisessä Suomessa, on kaksi Struven pistettä, Mäkiinpäällyksellä ja Majakallion itäpuolella.

+Struven ketjun Suomen osuuden pisteet 1. Elimäen perusviivan päätepiste 2. Elimäen perusviivan toinen päätepiste 3. Linnankallio (Elimäki) 4. Brefberg (Ruotsinkylä, Ruotsinpyhtää) 5. Lähdetkallio (Artjärvi) 6. & 23. Mustila (Rappukallio, Elimäki) 7. & 22. Korsmalm (Storhästberget, Lapinjärvi) 8. Oritkari (Oulun perusviivan pohjoinen päätepiste) 9. Klemola (4 km Oulusta etelään) 10. Länkisenkangas (lähellä edellistä) 11. Intionkangas (Oulun hautausmaan takana) 12. & 77. Sarvikangas (Oulussa, Oulujoen rannalla) 13. Kempeleen kirkko 14. & 76. Linnunsilmä (kumpu Limingassa)  15. Mäkiinpäällys ja Gogland Z (Suursaari, entistä Suomea) 16. Mustaviiri (Suomenlahden saarella)17. Ristisaari (Suomenlahden saari) 18. Tuskas (Pyhtään Munapirtti)  19. Kokkovuori (Pyhtää) 20. Strömfors (Petjärvenkallio, Ruotsinpyhtää) 21. Loviisa  22. [katso nro 7]23. [katso nro 6]24. Porlammi I (Lapinjärvi, Kosensuunkallio) 25. Porlammi II (Lapinjärvi, Kosensuunkallio) 26. Perheniemi (Iitti, Kakarajärvenkallio) 27. Villikkala (Orimattila, Paskaketunmäki) 28. Huhtmar (Nastola) 29. Ämmänäyräs (Orimattila) 30. Messilä (Hollola, Tiirismaa) 31. Vahteristo (Nastola) 32. Vesivehmaa (Asikkala)  33. Kurhila (Asikkala, Kiikarmäki) 34. Soitinkallio (Sysmä) 35. Virmala (Padasjoki, Tupsuvuori) 36. Viljaminvuori (Sysmä) 37. Kylmäkangas (Kuhmoinen) 38. Kammio (Sysmä) 39. Rappuvuori (Jämsä) 40. Tammimäki (Joutsa, Kempinmäki)  41. Puolakka (Korpilahti, Oravivuori) 42. Vaatervuori (Korpilahden ja Jyväskylän rajalla) 43. Jyväskylä (Roninmäki) 44. Ruuhimäki (Laukaa) 45. Laajavuori (Jyväskylä) 46. Multamäki (Laukaa) 47. Ohimäki (Hankasalmi) 48. Silmutmäki (Konnevesi)  49. Ilamäki (Saarijärvi) 50. Listonmäki Saarijärvi) 51. Vesanmäki (Vesanto) 52. Kilpimäki (Rautalampi) 53. Honkamäki (Karttula) 54. Lehtomäki (Pielavesi) 55. Pöllönmäki (Iisalmi) 56. Pihlajamäki (Kiuruvesi)57. Iimäki (Iisalmi) 58. Kivimäki (Iisalmi) 59. Sallisenmäki (Iisalmi) 60. Kulveenmäki (Iisalmi) 61. Naarasmäki (Paltamo) 62. Murtomäki (Paltamo) 63. Lehtovaara (Paltamo, Akkovaara) 64. Otamäki (Paltamo) 65. Kivesvaara (Paltamo) 66. Rupukkavaara (15 km Kajaanista itään) 67. Saukkovaara (Ristijärvi) 68. Teiriharju (Puolanka) 69. Puokiovaara (Puolanka) 70. Rokuavaara (Paltamo) 71. Palovaara (Utajärvi)72. Revonpesänmaa (lähellä Sankijärven kylää) 73. Repokangas (Muhos) 74. Halosenvaara (Liminka) 75. Pitkäselkä (Muhos) 76. [katso nro 14] 77. [katso nro 12]78. Latonmäki (Lumijoki) 79. Hyypänmäki (Hailuoto) 80. Isoniemi (Haukipudas, Runteli)  81. Ulkogrunni (Pohjanlahden saari) 82. Rontti (Pohjanlahden saari) 83. & 87. Kivalo (Alapenikka) 84. Ajos (Kemi) 85. Kallinkangas (Keminmaa) 86. & 90. Kokkomäki (Tornio) 87. [katso nro 83]88. Kaakamavaara (Tornio) 89. Astronominen asema 90. [katso nro 86]  

+Struven ketjun Ruotsin osuuden pisteet Suomen ja Ruotsin Lapissa  1. Alatornion kirkko (Tornio)2. Perravaara (Ruotsi) 3. Kaakamavaara (Tornio) 4. Huitaperi (Ylitornio) 5. Horrilankero (Ylitornio) 6. Aavasaksa (Ylitornio) 7. Pullinki (Ruotsi) 8. Niemivaara (Pello)9. Kittisvaara (Pello) 10. Paljukkavaara (Ruotsi) 11. Ollosvaara (Pello)12. Ylisenvaara (Kolari)13. Kerrojupukka (Ruotsi)  14. Kiuaskero (Kolarin ja Muonion rajalla) 15. Lumivaara (Ruotsi)  16. Olostunturi (Muonio)17. Pessinki (Ruotsi) 18. Ounastunturi (Enontekiö)  19. Särkivaara? (Ruotsi)20. Jierstivaara (Enontekiö)21. Stuorroaivi (Enontekiö)   

Struven ketjun suojellut pisteet 
Unescon kohdeluettelon listaamat suojellut pisteet sijaintitietoineen:

Norja
 ”Fuglenaes” Fuglenesissa Hammerfestissa
 ”Lille-Reipas” Lille-Raippaalla Alattiossa
 ”Lohdizhjokki” Lodikenissa Kautokeinossa
 ”Bäljatz-vaara” Bealjasvarrilla Kautokeinossa

Ruotsi
 ”Pajtas-vaara” Tynnyrilaella Kiirunassa
 ”Kerrojupukka” Jupukassa Pajalassa
 ”Pullinki” Ylitorniolla
 ”Perra-vaara” Perävaarassa Haaparannalla

Suomi
Nro  Struven nimi  Nykyinennimi  Kunta ja täsmennys  Sijaintikoordinaatit 9  Stuor-Oivi  Stuorrahanoaivi  Enontekiö, Tarvantovaaran erämaa-alue   10  Avasaksa  Aavasaksa  Ylitornio   11  Tornea  Alatornion kirkko  Tornio   12  Puolakka  Oravivuori  Jyväskylä, Korpilahti   13  Porlom II   Tornikallio  Lapinjärvi, Porlammi   14  Svartvira   Mustaviiri  Pyhtää, Suomenlahden kansallispuisto  

Venäjä
Molemmat Venäjän pisteet sijaitsevat Suursaarella:
 ”Mäkipäällys” (Мякипяллюс) Mäkiinpäällyksellä
 "Gogland "Z"" (гогланд ”Z”) eli гогланд Точка "Z” Majakallion itäpuolella

Viro
 ”Woibifer” Võiveressä Väike-Maarjan kunnassa Rakverestä etelään ()
 ”Katko” Simunassa Väike-Maarjan kunnassa ()
 ”Dorpat” Tarton tähtitornissa Tartossa ()

Latvia
 ”Sestu-Kalns” Ziestussa Sausnejassa
 ”Jacobstadt” Jekabpilsissä

Liettua

 ”Karischki” Gireišiaissa Panemunėlisissa
 ”Meschkanzi” Meškonysissä Nemenčinėssä
 ”Beresnäki” Paliepiukaissa Nemėžisissä

Struven nimi  toinen nimi  nykyinenkarttanimi  kunta  pl  ip  museo-kohde  Nro Chanuschischki   Ganusiski       56°08'46 || 25°31'48   ei  144. Poncdcli   Pandelis       56°01'43 || 25°12'26   ei  145. Jakschti   Jokšiai       55°55'55 || 25°08'47   ei  146. Martinschuni   Gircišiai       55°54'09 || 25°26'12   ei  147. Kindcrti   Kindcriai       55°46'27 || 25°06'30   ei  148. Lipsk   Kuzmiskiš       55°32'22 || 25°23'46   ei  149. Stworänzi   Storiai       55°19'19 || 25°08'60   ei  150. Tschiwili   Civyliai       55°19'06 || 25°28'13   ei  151.

Valko-Venäjä
Республики Беларусь Атлас автомобильных дорог (Respubliki Belarus Atlas Avtomobilnyh Dorog) 1:200 000. Государственный комитет по имуществу Республики Беларусь & "Белкартография",  Minsk, 2007. . , 
 ”Tupischki” Tupishkissa Ašmjanyssa (koordinaatit: )
 ”Lopati” Lopatyssa Zelvassa (koordinaatit: )
 ”Ossownitza” eli Osovnitsa () Ivanavassa (Ivanovo, koordinaatit: )
 ”Tchekutsk” eli Štšekotsk () Ivanavassa (Ivanovo, koordinaatit: )
 ”Leskowitschi” eli Ljaskovitši () Ivanavassa (Ivanovo, koordinaatit: )

Moldova
 ”Rudy” Rudissa

Ukraina
 ”Katerinowka” Antonivkassa Hmelnytskyin alueella
 ”Felschtin” Hvardiiskessa Hmelnytskyin alueella
 ”Baranowka” Baranivkassa Hmelnytskyin alueella
 ”Staro-Nekrassowka” Stara Nekrasivkassa Nekrasivkassa Odessan alueella

 Lähteet 

Aiheesta muualla

 Juhani Kakkuri: Venäläis-skandinaavinen astemittaus, Maankäyttö.fi</ref>
 Wikivoyage Struve_Geodetic_Arc, jossa on kohteiden koordinaatit
 Struven ketjun esittely Opetusministeriön sivuilla 
  Struve Geodetic Arc  kulttuuriministeri Tanja Karpelan allekirjoittama 10 maan yhteishakemus ja kohteen kuvaus, linkki dokumenttiin (294 pages, pdf-file, about 21 MB)  
 Struven ketjua juhlistava valkovenäläinen postimerkki 2007 
 Ylen Elävä arkisto: Suomen seitsemän maailmanperintökohdetta 
 Apu.fi: Litistynyttä palloa mittaamassa

*
Luokka:Seulonnan keskeiset artikkelit